PASIŪLYMAS

DĖL LIETUVOS RESPUBLIKOS

2023 METŲ VALSTYBĖS BIUDŽETO IR SAVIVALDYBIŲ BIUDŽETŲ FINANSINIŲ RODIKLIŲ PATVIRTINIMO

ĮSTATYMO PROJEKTO NR. XIVP-2146

2022-10-26

Vilnius

Siūloma keisti	Pasiūlymo turinys
Straipsnis	Straipsnio dalis	Punktas

Argumentai: Šilutės rajono savivaldybėje Mažosios Lietuvos saugomų teritorijų direkcijos administruojamame parke prie Atmatos upės žiočių kairiajame krante yra suprojektuotas statyti Nemuno deltos apžvalgos bokštas (toliau – Apžvalgos bokštas). Apžvalgos bokštas projektuojamas vakarų Lietuvoje, Kuršių marių pietrytinėje pakrantėje, Nemuno deltos regioniniame parke, ties Atmatos (Nemuno) santaka į Kuršių marias. Nemuno deltos parkas – tai salos, vandenys, pavasario ir rudens potvynių užliejamos pievos, pelkės ir miškai. Projektuojama teritorija šiuo metu pasiekiama vandens transportu iš Kuršių Nerijos, Uostadvario, Rusnės, Mingės kaimo ir kt. ir per žemyninę dalį - Šilutę (20km). Apžvalgos bokštas sudarys galimybes iš kitos perspektyvos pamatyti Kuršių neriją, plačiau suvokti Nemuno deltos kraštovaizdį (Nemuno deltos atšakas, apžvelgti Kuršių marias, Kniaupo įlanką, Ventės ragą, Krokų lankos ežerą, užliejamas pievas). Didins šio krašto patrauklumą užsienio turistams bei Lietuvos žmonėms. Pasiūlymas: Atsižvelgiant į valstybės finansines galimybes, skirti Apžvalgos bokšto statybai 1,5 mln. Eur. Lėšų šaltinis: Valstybės biudžeto viršplaninių biudžeto pajamos ir skolintos lėšos.

Teikia:

Seimo nariai

Algirdas Stončaitis

Zigmantas Balčytis

Algirdas Butkevičius